MANILA, Abril 3 (PIA) – Mapaso nga ginkarawat ni Pangulo Benigno S. Aquino III an Pangulo han Singapore nga hi Tony Tan Keng Yam, nga umabot ha Malacanang han Huwebes han aga matapos maghalad hin korona kan Dr. Jose Rizal didto ha Rizal Park ha Manila.
Ha pakapirma han guest book, hi Pangulo Tan en naghatag hin kurtesiya ngadto kan Pangulo Aquino, kun diin ginhuro-himangrawan nira en pipira nga mga isyu nga may interes para han duha, nga nag-uupod han pan-negosyohan, ngan seguridad.
Dida hin usa nga mensahe nga ginpaabot ngadto han mga meyembro han media matapos han era huro-himangraw, nagsering hi Pangulo Aquino nga nalilipay hiya han iya panagbalay ngadto han Singaporean nga iya katugbang ngan han iya delegasyon, ngan nagdadahum hiya nga magigin malipayon hera hit era pira ka-adaw nga pagbisita dinhi ha Pilipinas.
“An iya pagbisita yana nga adlaw en nagkukumpirma han mapaso ngan hilarum nga relasyon ha butnga han duha nga mga nasud, ngan ginhihingita namon en mas makuro-kusog pa nga aton pagigin magkasugbong para ha pagkaada hin progreso nga may pareho nga panuyo paghatag hin poder ngadto han aton katawhan ngan pagtugway han aton mga nasud ngadto hin mas hirohitaas nga hingangadtuan,” sering ni Pangulo Aquino.
Hi Pangulo Tan, ha iya parti, en nagpasalamat kan Pangulo Aquino ngan han Pilipino nga katawhan han maupay nga ginpakita ha era dida hini nga iya pinaka-una nga pagbisita han nasud han Pilipinas.
“Pangulo Aquino, hi Mary ngan hi ako en naghihingita hin usa nga mabinungahon nga pagbisita, kun diin magkikirigta kita ngatanan ngan magin bag-o nga magsarangkay, ngan pagpadurodig-on han hilarum nga pagigin magsangkay ha butnga han aton duha nga mga katawhan,” sering ni Pangulo Tan. (Trans. by maa/PIA8)
http://pcoo.gov.ph/today.htm#welcomes
war_Latn war_Latn war_Latn war_Latn war_Latn war_Latn zho_Hans